SET ปิดพุ่ง13จุด รับปัจจัยตปท. หลังสหรัฐฯจ่อยืดเวลาขึ้นภาษีจีน1เดือน ฟากเอเชียเขียวยกแผง
SET ปิดพุ่ง13จุด รับปัจจัยตปท. หลังสหรัฐฯจ่อยืดเวลาขึ้นภาษีจีน1เดือน ฟากเอเชียเขียวยกแผง โดยดัชนีปิดตลาดวันนี้ ที่ระดับ 1,671.75 จุด บวก 12.55 จุด หรือ 0.76% มูลค่าการซื้อขาย 5.67 หมื่นล้านบาท 
25 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,671.75 จุด บวก 12.55 จุด หรือ 0.76% มูลค่าการซื้อขาย 5.67 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นทั่วโลก โดยตลาดหุ้นในภูมิภาคเอเชียวันนี้ปรับตัวขึ้นเช่นเดียวกับตลาดยุโรปเทรดบ่ายนี้เคลื่อนไหวในแดนบวก เหมือนดาวโจนส์ฟิวเจอร์สก็ปรับขึ้น คาดว่าเป็นการตอบรับเจรจาการค้าระหว่างสหรัฐฯและจีนคืบหน้าไปค่อนข้างมาก โดยสหรัฐฯเตรียมยืดระยะเวลาการปรับขึ้นอัตราภาษีนำเข้าสินค้าจากจีนออกไปจากเส้นตายวันที่ 1 มี.ค.นี้ ซึ่งคาดว่าจะยืดเวลาออกไปอีก 1 เดือน
อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนต่อไป รวมถึงตัวเลขเศรษฐกิจทั้งของไทย และสหรัฐฯที่จะประกาศในสัปดาห์นี้
สำหรับแนวโน้มการลงทุนในวันพรุ่งนี้ (26 ก.พ.) นายชัยยศ กล่าวว่า ตลาดฯยังมีโอกาสปรับขึ้นได้อีก แต่ upside ก็อาจจะลดลง โดยให้แนวรับ 1,660 จุด ส่วนแนวต้าน 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 3,416.73 ล้านบาท ปิดที่ 80.25 บาท เพิ่มขึ้น 1.50 บาท
PTT มูลค่าการซื้อขาย 3,284.03 ล้านบาท ปิดที่ 49.75 บาท เพิ่มขึ้น 0.50 บาท
PTTGC  มูลค่าการซื้อขาย 3,015.13 ล้านบาท ปิดที่ 74.25 บาท เพิ่มขึ้น 1.75 บาท
IVL มูลค่าการซื้อขาย 2,861.95 ล้านบาท ปิดที่ 50.50 บาท เพิ่มขึ้น 2.25 บาท
KBANK มูลค่าการซื้อขาย 1,690.51 ล้านบาท ปิดที่ 198 บาท เพิ่มขึ้น 3 บาท
 
ตลาดหุ้นเอเชีย
